# Uzsākot lietošanu

##

Ar griešanās virziena pārslēdzēju (9) var mainīt elektroinstrumenta griešanās virzienu. Ja ir nospiests ieslēdzējs (10), tas nav iespējams.

Griešanās virziens pa labi: veidojot urbumus un ieskrūvējot skrūves, pārvietojiet griešanās virziena pārslēdzēju (9) līdz galam pa kreisi.

Griešanās virziens pa kreisi: lai atskrūvētu vai izskrūvētu (noskrūvētu) skrūves vai uzgriežņus, pabīdiet griešanās virziena pārslēdzēju (9) līdz galam pa labi.

##

Lai ieslēgtu elektroinstrumentu, nospiediet ieslēdzēju (10) un turiet to nospiestu.

LED darba lampa (8) iedegas, daļēji vai līdz galam nospiežot ieslēdzēju (10), un ļauj apgaismot apstrādes vietu nepietiekoša apgaismojuma gadījumā.

Lai izslēgtu elektroinstrumentu, atlaidiet ieslēdzēju (10).

##

Ieslēgta elektroinstrumenta griešanās ātrumu var bez‌pakāpju veidā regulēt, mainot spiedienu uz ieslēdzēju (10).

Viegli nospiežot ieslēdzēju (10) elektroinstrumenta darbvārpsta sāk griezties ar nelielu ātrumu. Palielinot spiedienu, pieaug arī griešanās ātrums.

##

Griežot griezes momenta iestatīšanas gredzenu (3), vajadzīgo griezes momentu var iestatīt pakāpeniski. Ja griezes moments ir pareizi izvēlēts, iestiprinātais darbinstruments pārtrauc griezties, līdzko skrūves galviņa nonāk vienā līmenī ar skrūvējamā priekšmeta virsmu vai arī līdzko tiek sasniegts izvēlētais griezes moments. Ja ir izvēlēts stāvoklis , ierobežojošais sajūgs ir deaktivizēts, kas nepieciešams, piemēram, veicot urbšanu vai ieskrūvējot liela izmēra skrūves. Šajā pakāpē tiks nodrošināts maksimālais griezes moments.

##

- Pārnesumu pārslēdzēju (5) var pārvietot gan tad, ja elektroinstruments nedarbojas, gan arī tā darbības laikā. Taču to nav ieteicams darīt laikā, kad elektroinstruments tiek darbināts ar pilnu slodzi vai ar maksimālu griešanās ātrumu.

Pārnesums I:

Neliels griešanās ātrums, kas piemērots liela diametra urbumu veidošanai un skrūvju ieskrūvēšanai.

Pārnesums II:

Liels griešanās ātrums: urbšanai un triecienurbšanai ar maza un vidēja diametra urbja uzgali.

##

## EasyDrill 18V-40:

Skrūvēšana

Lai ieskrūvētu maza un vidēja izmēra skrūves, iestatiet griezes momenta iestatīšanas gredzenu (3) uz vēlamā griezes momenta atzīmi.

Srūvēšana un urbšana

Lai ieskrūvētu maza un vidēja izmēra skrūves, iestatiet griezes momenta iestatīšanas gredzenu (3) uz simbolu "Maks.urbšana/skrūvēšana".

## EasyImpact 18V-40:

Skrūvēšana

Lai ieskrūvētu maza un vidēja izmēra skrūves, iestatiet griezes momenta iestatīšanas gredzenu (4) uz simbolu "Skrūvēšana".

Pagrieziet griezes momenta iestatīšanas gredzenu (3) uz nepieciešamā griezes momenta atzīmi. Maksimālam apgriezienu skaitam, pagrieziet darba režīma iestatīšanas gredzenu (4) pret simbolu „MAKS.urbšana/skrūvēšana".

Srūvēšana un urbšana

Lai ieskrūvētu maza un vidēja izmēra skrūves, iestatiet darba režīma iestatīšanas gredzenu (4) uz simbolu "Maks.urbšana/skrūvēšana".

Triecienurbšana

Triecienurbšanai mūrī pagrieziet darba režīma iestatīšanas gredzenu (4) pret simbolu „Triecienurbšana“.

##

Ja ieslēdzējs (10) nav nospiests, instrumenta darbvārpsta un līdz ar to arī darbinstrumenta stiprināšanas ierīce (1) tiek fiksēta.

Tas ļauj ieskrūvēt skrūves arī tad, ja akumulators (7) ir izlādējies, lietojot elektroinstrumentu kā parastu skrūvgriezi.

##

Darbinot elektroinstrumentu paredzētajā veidā, to nevar pārslogot. Pie stipras noslodzes, kā arī gadījumā, ja akumulatora temperatūra atrodas ārpus pieļaujamo vērtību diapazona robežām, elektroinstruments izslēdzas un paliek izslēgtā stāvoklī, līdz temperatūra atgriežas optimālo vērtību diapazona robežās.