# Paruošimas naudoti

##

Sukimosi krypties perjungikliu (9) galite pakeisti elektrinio įrankio sukimosi kryptį. Tačiau tuo‌met, kai įjungimo-išjungimo jungiklis (10) yra nuspaustas, tai padaryti yra neįmanoma.

Dešininis sukimasis: norėdami gręžti ir įsukti varžtus, spauskite sukimosi krypties perjungiklį (9) į kairę iki atramos.

Kairinis sukimasis: norėdami išsukti varžtus, spauskite sukimosi krypties perjungiklį (9) į dešinę iki atramos.

##

Norėdami elektrinį įrankį įjungti, paspauskite įjungimo-išjungimo jungiklį (10) ir laikykite jį paspaustą.

Darbinė lemputė (8) šviečia, kai šiek tiek arba visiškai nuspaustas įjungimo-išjungimo jungiklis (10); jis apšviečia darbinę sritį, kai ji nepakankamai apšviesta.

Norėdami elektrinį įrankį išjungti, atleiskite įjungimo-išjungimo jungiklį (10).

##

Įjungto elektrinio įrankio sūkių skaičių tolygiai galite re‌gu‌liuo‌ti atitinkamai spausdami įjungimo-išjungimo jungiklį (10).

Lengvai spaudžiant įjungimo-išjungimo jungiklį (10), įrankis veikia mažais sūkiais. Daugiau nuspaudus jungiklį, sūkiai atitinkamai padidėja.

##

Sukimo momento reguliavimo žiedu (3) pakopomis galite nustatyti reikiamą sukimo momentą. Tinkamai nustačius darbo įrankis sustoja, kai tik varžtas įsukamas į medžiagą norimu gyliu arba kai pasiekiamas nustatytas sukimo momentas. Padėtyje apsauginė sankaba yra išjungta, pvz., norint gręžti arba įsukti didelius varžtus. Šioje pakopoje pasieksite maksimalų sukimo momentą.

##

- Greičių perjungiklį (5) galite jungti elektriniam įrankiui neveikiant arba veikiant. Tačiau jungiklio nejunkite, kai įrankis veikia visu krūviu arba didžiausiu sūkių skaičiumi.

I greitis:

Mažo sūkių skaičiaus diapazonas; skirtas didelio skersmens kiaurymėms gręžti arba varžtams sukti.

II greitis:

Didelio sūkių skaičiaus diapazonas; skirtas mažo ir vidutinio skersmens kiaurymėms gręžti be smūgio ir su smūgiu.

##

## EasyDrill 18V-40:

Sukimas

Norėdami įsukti mažus ir vidutinio dydžio varžtus, sukimo momento nustatymo žiedą (3) nustatykite ties pageidaujamu sukimo momentu.

Sukimas ir gręžimas

Norėdami įsukti didelius varžtus ir gręžti, sukimo momento nustatymo žiedą (3) nustatykite ties simboliu „Gręžimas/sukimas MAX“.

## EasyImpact 18V-40:

Sukimas

Norėdami įsukti mažus ir vidutinio dydžio varžtus, veikimo režimų nustatymo žiedą (4) nustatykite ties simboliu „Sukimas“.

Sukimo momento nustatymo žiedą (3) nustatykite ties pageidaujamu sukimo momentu. Norėdami nustatyti maksimalų sukimo momentą, veikimo režimų nustatymo žiedą (4) nustatykite ties simboliu „Gręžimas/Sukimas MAX“.

Sukimas ir gręžimas

Norėdami įsukti didelius varžtus ir gręžti, veikimo režimų nustatymo žiedą (4) nustatykite ties simboliu „Gręžimas/sukimas MAX“.

Gręžimas su smūgiu

Norėdami gręžti su smūgiu į mūrą, veikimo režimų nustatymo žiedą (4) nustatykite ties simboliu „Gręžimas su smūgiu“.

##

Jei įjungimo-išjungimo jungiklis (10) nepaspaustas, gręžimo suklys ir įrankių įtvaras (1) užblokuojami.

Ši funkcija leidžia įsukti varžtus rankiniu būdu, kai akumuliatorius (7) yra išsikrovęs, arba naudoti elektrinį įrankį kaip atsuktuvą.

##

Jei elektrinis įrankis naudojamas pagal paskirtį, jis nebus veikiamas perkrovos. Veikiant perkrova arba viršijus leidžiamąją akumuliatoriaus temperatūrą, elektroninis įtaisas išjungia elektrinį įrankį ir jis lieka išjungtas, kol vėl pasiekia optimalų darbinės temperatūros diapazoną.